paragraph_text: Windows Phone je mobilni operacijski sustav tvrtke Microsoft i nasljednik je Windows Mobile operacijskog sustava. Za razliku od prethodnika, primarno ciljno tržište Windows Phonea su potrošači, dok su kod Windows Mobile sustava ciljno tržište bili poslovni korisnici. Sam sustav izašao je početkom 2011., iako je prvotno izlazak bio planiran u listopadu 2010. Ono po čemu se Windows Phone razlikuje od svih dotadašnjih Microsoftovih operacijskih sustava je korisničko sučelje Metro.